Træfningen ved Lundby, der fandt sted 3. juli 1864 endte i en massakre. 182 danske soldater forsøgte at storme de fjendtlige preussiske soldater, der på denne dag havde taget ophold i Lundby syd for Aalborg. Det endte i en massakre og halvdelen af de danske soldater blev enten slået ihjel, såret eller taget til fange. Siden er nederlaget blevet forklaret med oberstløjtnant Charles Becks dårlige ledelse af de danske soldater. Men er forklaringen i virkeligheden så simpel? Det undersøger vi i aften på TV2/Nord Salto, når programmet Træfningen ved Lundby ruller over skærmen. Det er klokken 19.55.

Referat:
Et kompagni af danske soldater forsøgte 3. juli 1864 at storme de preussiske modstandere i Lundby ved Aalborg. Det endte katastrofalt.